Lars Arvid Nilsen

Lars Arvid Nilsen (født 1965) er en norsk jurist og tidligere kulestøter som representerte Porsgrunnsklubben Urædd.

Under friidretts-VM i Tokyo i 1991 vant han en sølvmedalje. Han kom opprinnelig på tredjeplass, men den opprinnelige sølvmedaljisten Georg Andersen ble diskvalifisert etter en positiv dopingprøve i forkant av mesterskapet. 

Nilsen satte norske rekord i kulestøt på 21,22 meter da han vant det amerikanske studentmesterskapet i Indianapolis 6. juni 1986. Rekorden stod i 39 år, til Marcus Thomsen satte ny rekord i 2025.

Nilsen ble tatt for doping i 1987 og senere i 1992, noe som til slutt førte til at han ble utestengt fra all idrett for all tid.

I 2004 ble Nilsen benådet av Idrettsstyret i NIF med hensyn til deltakelse i organisert trening og konkurranseaktivitet i andre idretter enn kulestøt. Benådningen omfatter ikke konkurranser som kvalifiserer til nasjonale eller internasjonale mesterskap.

 Se også 
 Norske rekorder i friidrett

 Referanser 

 Eksterne lenker 


Kategori:Norske kulestøtere
Kategori:Norske jurister
Kategori:Dopingsaker i friidrett
Kategori:VM-sølvmedaljevinnere i friidrett for Norge
Kategori:Kongepokalvinnere i friidrett
Kategori:Norgesmestere i friidrett
Kategori:Deltakere for Norge under VM i friidrett 1991
Kategori:Alumni fra Southern Methodist University
Kategori:Personer fra Notodden kommune
Kategori:Deltakere for Norge under EM i friidrett 1986
Kategori:Deltakere for Norge under EM i friidrett 1990
Kategori:Universiade-gullmedaljevinnere for Norge